ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์ฆ่าเชื้อโรค ทําความสะอาดพื้น ฝาผนัง เครื่องสุขภัณฑ์

และวัสดุอื่น ๆ ที่ประกอบด้วยสารกลุ่ม PHENOL หรืออนุพันธ์ของ PHENOL

หรือสารในกลุ่มนี้ผสมกับ SURFACTANTS

----------------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ ให้ยกเลิกประกาศสํานักงานคณะกรรมการอาหารและยา เรื่อง การแสดงฉลากของ ผลิตภัณฑ์ทําความสะอาด หรือฆ่าเชื้อที่พื้น ฝาผนัง เครื่องสุขภัณฑ์ และวัสดุอื่น ๆ ที่ประกอบไปด้วยสาร กลุ่ม PHENOL หรืออนุพันธ์ของ PHENOL หรือสารในกลุ่มนี้ผสมกับ SURFACTANT ลงวันที่ 18 กรกฎาคม 2538


ข้อ ๒ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศซึ่ง ประกอบด้วยสารในกลุ่ม PHENOL หรืออนุพันธ์ของ PHENOL หรือสารในกลุ่มนี้ผสมกับ SURFACTANTS ในผลิตภัณฑ์ที่นํามาใช้ประโยชน์ในการฆ่าเชื้อโรค ทําความสะอาดพื้น ฝาผนัง เครื่องสุขภัณฑ์และวัสดุอื่น ๆ ต้องปฏิบัติตามข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลากและระดับความเป็นพิษ ของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดง สาระสําคัญดังต่อไปนี้

          (1) ประโยชน์                    ใช้ฆ่าเชื้อโรค ทําความสะอาด พื้น ฝาผนัง เครื่องสุขภัณฑ์ และวัสดุอื่น ๆ

          (2) วิธีใช้                          สําหรับการทําความสะอาด

                                                  ผสมวัตถุอันตราย/ชื่อผลิตภัณฑ์...กับน้ํา....แล้วใช้ผ้าชุบหรือจุ่มผ้าม็อบ ฟองน้ํา นํามาเช็ดให้ทั่วบริเวณ หรือส่วนที่ต้องทําความสะอาดหรือใช้แปรงขัด

                                                  ในกรณีที่พื้นผิวสกปรกมาก ผสมวัตถุอันตราย/ชื่อผลิตภัณฑ์.......กับน้ํา....แล้วใช้ผ้าชุบหรือจุ่มผ้าม็อบ ฟองน้ํานํามาเช็ดให้ทั่วบริเวณหรือส่วนที่ต้องทําความสะอาดหรือใช้แปรงขัดทั่วบริเวณ หรือส่วนที่ต้องทําความสะอาดหรือใช้แปรงขัด แล้วล้างออกด้วยน้ําสะอาด (หรือแจ้งตามวิธีใช้จริง)

                                                  สําหรับการฆ่าเชื้อ

                                                  หลังทําความสะอาดแล้ว ผสมวัตถุอันตราย/ชื่อผลิตภัณฑ์..........กับน้ํา............แล้วเทราดหรือใช้ผ้าชุบ หรือจุ่มผ้าม็อบ ฟองน้ํา นํามาเช็ดให้ทั่วบริเวณ หรือส่วนที่ต้องการฆ่าเชื้อทิ้งไว้ 10 นาที แล้วเช็ดหรือล้างออกด้วยน้ําสะอาด

          (3) วิธีเก็บรักษา               เก็บในที่มิดชิด ห่างจากเด็ก อาหาร และสัตว์เลี้ยง

          (4) คําเตือน                     1. ห้ามรับประทาน

                                                  2. ระวังอย่าให้เข้าตา ถูกผิวหนัง หรือสูดดม

                                                  3. ขณะใช้ควรสวมถุงมือยาง รองเท้ายาง และภายหลังการใช้ หรือหยิบจับ ควรล้างถุงมือยาง รองเท้ายาง และมือ ด้วยน้ําและสบู่ทุกครั้ง

                                                  4. ห้ามทิ้งภาชนะบรรจุ หรือวัตถุอันตราย/ชื่อผลิตภัณฑ์ลงในแม่น้ํา คู คลอง แหล่งน้ําสาธารณะ

          (5) วิธีแก้พิษเบื้องต้น

                                                  1. หากถูกผิวหนัง ให้ล้างออกด้วยน้ําจํานวนมาก ๆ ถ้าเปื้อนเสื้อผ้าให้รีบถอดออกแล้วล้างร่างกายด้วยน้ําและสบู่ทุกครั้ง

                                                  2. หากเข้าตา รีบล้างด้วยน้ําสะอาดจํานวนมากจนอาการระคายเคืองทุเลา หากไม่ทุเลาให้ไปพบแพทย์

                                                  3. หากกลืนกินวัตถุอันตราย/ชื่อผลิตภัณฑ์ ห้ามทําให้อาเจียน ให้ดื่มนมปริมาณมาก ๆ แล้วรีบนําผู้ป่วยส่งแพทย์ทันที พร้อมภาชนะบรรจุฉลาก หรือใบแทรกของวัตถุอันตราย/ชื่อผลิตภัณฑ์


ข้อ ๓ การแสดงฉลากของวัตถุอันตรายตามข้อ 2 ที่นําเข้ามาในราชอาณาจักรหรือส่งออกไป นอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็น พิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 27 กันยายน พ.ศ. 2542

 

มงคล ณ สงขลา

(นายมงคล ณ สงขลา)

เลขาธิการคณะกรรมการอาหารและยา